CELEX: 32007D0568
Language: lv
Date: 2007-08-20 00:00:00
Title: 2007/568/EK: Komisijas Lēmums ( 2007. gada 20. augusts ) par Kopienas finansiālo atbalstu, kas 2006. gadā ieguldīts ārkārtas pasākumos Ņūkāslas slimības apkarošanā Apvienotajā Karalistē (izziņots ar dokumenta numuru K(2007) 3891)

22.8.2007   
            
            
               LV
            
            
               Eiropas Savienības Oficiālais Vēstnesis
            
            
               L 217/33
            
         
      KOMISIJAS LĒMUMS
   
   (2007. gada 20. augusts)
   par Kopienas finansiālo atbalstu, kas 2006. gadā ieguldīts ārkārtas pasākumos Ņūkāslas slimības apkarošanā Apvienotajā Karalistē
   (izziņots ar dokumenta numuru K(2007) 3891)
   (Autentisks ir vienīgi teksts angļu valodā)
   (2007/568/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1), un jo īpaši tā 3. panta 3. punktu un 4. panta 2. punktu,
   tā kā:
   
               (1)
            
            
               Lai pēc iespējas ātrāk veicinātu Ņūkāslas slimības izskaušanu, Kopiena saskaņā ar Lēmuma 90/424/EEK 4. panta 2. punktu var sniegt dalībvalstij atbalstu tās attaisnoto izdevumu finansēšanā.
            
         
               (2)
            
            
               Uz Kopienas finansiālo atbalstu, kas ieguldīts ārkārtas pasākumos Ņūkāslas slimības apkarošanā, attiecina noteikumus, kas izklāstīti Komisijas 2005. gada 28. februāra Regulā (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un noteiktu dzīvnieku slimību apkarošanai atbilstīgi Padomes Lēmumam 90/424/EEK (2).
            
         
               (3)
            
            
               Apvienotajā Karalistē 2006. gadā konstatēja Ņūkāslas slimības uzliesmojumus. Šī slimība nopietni apdraud Kopienas mājlopus.
            
         
               (4)
            
            
               Apvienotā Karaliste 2007. gada 11. aprīlī iesniedza ar minētās slimības izskaušanu saistīto izmaksu galīgu aptuveno novērtējumu.
            
         
               (5)
            
            
               Apvienotās Karalistes iestādes pilnībā izpildījušas Lēmuma 90/424/EEK 3. pantā un Regulas (EK) Nr. 349/2005 6. pantā paredzētos tehniskos un administratīvos pienākumus.
            
         
               (6)
            
            
               Kopienas finansiālais atbalsts jāizmaksā ar noteikumu, ka plānotie pasākumi ir faktiski veikti un ka attiecīgās iestādes noteiktajā termiņā sniedz visu vajadzīgo informāciju.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Kopienas finansiālais atbalsts
   1.   Apvienotā Karaliste var saņemt Kopienas finansiālo atbalstu par izmaksām, kas radušās, 2006. gadā veicot ārkārtas pasākumus Ņūkāslas slimības apkarošanā.
   2.   Finansiālais atbalsts ir 50 % apmērā no izmaksām, par kurām ir tiesības saņemt Kopienas finansējumu. To izmaksā saskaņā ar Regulā (EK) Nr. 349/2005 paredzētajiem nosacījumiem.
   2. pants
   Adresāts
   Šis lēmums ir adresēts Lielbritānijas un Ziemeļīrijas Apvienotajai Karalistei.
   
      Briselē, 2007. gada 20. augustā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 224, 18.8.1990., 19. lpp. Lēmumā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      (2)  OV L 55, 1.3.2005., 12. lpp.